ბენგალელები
ბენგალელები (ბენგ. বাঙালি ბენგალი) — ხალხი, ბანგლადეშის ძირითადი მოსახლენი (109,5 მლნ). ცხოვრობენ აგრეთვე ინდოეთში (80 მლნ), ნეპალში, ბჰუტანში, სინგაპურში. მიეკუთვნებიან ევროპეიდული რასის ინდო-მედიტერანეულ შტოს. სამხრეთ-აღმოსავლეთში ჭარბობს მონღოლოიდური ელემენტები, სამხრეთში - დრავიდული. ბენგალელები ჩინელებისა და არაბების შემდეგ სიდიდით მესამე ეთნიკური ჯგუფია.